fi fi ru fi fi fi fi fi fi fi fi fi en fi fi en en en en pl fi fi fi fi en en en en en fi fi fi fi en de fi fi fi fi fi en en es en fi en en en fi et fi en en en en en fi fi en cs fi fi ro fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en en en en en fi fi fi fi tr es es en fi en en en en en en en fi en fi et de fi fi fi fi en en fi en en en fi fi fi fi en en es en en en en en fi et fi en en en en en en fi fi es fi fi fi fi fi fi fi fi fi fi fi en en
Viisi syytä sille, miksi sähköpostien isännöinti pilvipalvelussa on tärkeää yrityksellesi
Tietokoneet ja laitteet Tietokoneet ja laitteet
Kehittäjät ja IT Kehittäjät ja IT
Viisi syytä sille, miksi sähköpostien isännöinti pilvipalvelussa on tärkeää yrityksellesi
Yrityksen omistajan “työajat” eivät tunne kelloa. Kiire tarkoittaa usein hyviä asioita, mutta se voi myös johtaa putkinäköön ja kyvyttömyyteen tunnistaa uusia tapoja, jotka voivat säästää aikaa ja rahaa.
Sähköpostien isännöinti pilvipalvelussa on erinomainen esimerkki siitä, miten kaikenkokoiset yritykset voivat hyötyä uusimmasta teknologiasta. Vaikka pilvipohjaisia sähköpostipalveluita on ollut saatavilla jo useiden vuosien ajan, vuonna 2018 toteutettu CompTIA:n tutkimus paljasti, että vain 45 % pk-yrityksistä isännöi sähköpostejaan pilvessä ja 28 % käyttää sähköpostia SaaS-sovelluksella (ohjelmisto palveluna). Tämä tarkoittaa, että lähes 30 % yrityksistä ei hyödynnä sähköpostien käsittelyssä pilvipalveluiden etuja.
Mitä ovat pilvipohjaiset sähköpostipalvelut?
Pilvipohjaiset sähköpostipalvelut tarjoavat tehokkaita sähköpostityökaluja ja mahdollistavat käytön verkon välityksellä. Tässä mallissa palveluntarjoaja palvelee sähköpostin asiakasohjelmaasi muiden pilvipohjaisten palveluiden tapaan. Ajattele vertailun vuoksi maksullista elokuvien suoratoistopalvelua – tässä tapauksessa kyse vain on palvelusta, joka auttaa sinua viestimään ja hoitamaan liiketoimintaasi.
Sen lisäksi, että saat käyttöösi työkalut sähköpostiviestien vastaanottamiseen, lähettämiseen ja tallennukseen, palveluntarjoaja myös huolehtii tietoturvasta, teknologiasta ja ylläpidosta. Käytät yksinkertaisesti sen toimittamaa palvelua oman sähköpostiratkaisusi isännöintiin.
Viisi syytä käyttää pilvipohjaisia sähköpostipalveluita
Seuraavassa on mainittu tärkeimpiä syitä sille, miksi sinun kannattaa valita pilvipohjainen sähköpostipalvelu perinteisen paikallisen sähköpostipalvelimen sijasta.
Käytön kätevyys: Pilvipohjainen sähköpostien isännöinti tarkoittaa, että pääset viesteihisi käsiksi millä tahansa verkottuneella laitteella. Kunhan käytössäsi on Internet-yhteys ja siihen liitetty laite, pystyt hoitamaan työasioitasi.
Kustannussäästöt: Yrityksen sisäinen sähköpostipalvelin voi vaikuttaa kustannustehokkaalta keinolta tämän palvelun tuottamiseksi, mutta laajemmasta näkökulmasta tarkasteltuna ymmärrät, kuinka paljon kuluja oikeasti kertyy. Sinun on huolehdittava sekä fyysisen palvelimen kustannuksista että ostettava käyttöjärjestelmä, sähköpostialusta ja palvelinteline, ja lisäksi sinun on maksettava sähköstä, jäähdytyksestä ja ylläpitohenkilöstöstä.
Ajantasainen tietoturva: Useimmille suurille sähköpostipalveluiden tarjoajille pilvipalveluiden tietoturva on ensisijainen prioriteetti. Niiden käytössä on nykyaikaisimpia työkaluja, tietoturva-asiantuntijoiden tiimejä sekä kattavia säännöksiä, jotka suojaavat asiakkaita. Pilvipohjaista sähköpostipalvelua käyttämällä tietosi ovat mitä todennäköisimmin merkittävästi paremmassa turvassa kuin siinä tapauksessa, että tukeudut paikalliseen työntekijääsi.
Skaalautuvuus: Kun yrityksesi alkaa kasvaa voimakkaasti, pilvipohjaista sähköpostipalvelua käyttämällä sinun ei tarvitse kantaa huolta datakeskuksesi skaalautuvuudesta. Kaikki vastuu on palveluntarjoajalla. Näin tiimilläsi on enemmän aikaa keskittyä laadun ylläpitämiseen kasvupyrähdyksesi aikana.
Helpompi palautuminen katastrofitilanteista: Jos sähköpostipalvelimesi saa virustartunnan tai vikaantuu, menetettyjen tietojen palauttaminen voi olla vaikeaa tai toisinaan jopa mahdotonta. Pilvipohjaisessa sähköpostialustassa vikasietoisuus on sisäänrakennettua. Tämä tarkoittaa, että voit palauttaa viestisi, yhteystietosi ja muut sähköpostijärjestelmään tallennetut tiedot nopeasti ja helposti.
Pilvipohjainen sähköposti = enemmän aikaa keskittyä siihen, millä on oikeasti merkitystä
Sinä ja muut liiketoimintasi parissa työskentelevät henkilöt olette valmiiksi kiireisiä. Oman sähköpostipalvelimen isännöinnille ei enää ole tarvetta. Tämän päivän pilvipohjaiset isännöintiratkaisut auttavat sinua säästämään rahaa, parantamaan tietoturvaasi ja vapauttamaan aikaasi asioihin, joilla on liiketoimintasi kannalta eniten merkitystä.
Growth Center -tiimi auttaa aloittamaan, hallitsemaan ja harjoittamaan liiketoimintaa.
Microsoft 365:n käytön aloittaminen
Tuttu Office ja yhteistyötä helpottavat työkalut, joilla työnteko on helpompaa sekä tehokkaampaa missä ja milloin vain.
Puhelinneuvotteluratkaisun maksuttomuus ei merkitse laadun uhraamista
Kolme tapaa käyttää videoneuvotteluratkaisuja liiketoiminnan parantamiseen
Löydä yrityksesi tarpeita vastaavat sopivat sähköpostipalvelun ominaisuudet
Yritykset ovat jatkuvasti hakkereiden ja tietoturvamurtojen kohteena. Miten siis tietoturvasta saa parhaan hyödyn? Aloita erottamalla pilvipalveluiden faktat fiktiosta.
Liiketoiminnan tiedot ja ideat -palveluun ei sisälly ammattimaista vero- eikä rahoitusneuvontaa. Ota yhteys omaan vero- tai rahoitusneuvojaasi, jos haluat keskustella tilanteestasi.
You are currently viewing our website for: Suomi - Suomi
Would you like to switch to United States - English?
Switch to: United States - English Stay in: Suomi - Suomi
Katselet parhaillaan sivustoamme kielellä Suomi - Suomi
Haluatko siirtyä sivustoon, jonka kieli on United States - English?
Siirry kohteeseen: United States - English Pysy kohteessa: Suomi - Suomi
Surface Laptop Go 2
Microsoft Teams for Education
Tarjoukset opiskelijoille ja vanhemmille